**Idem písať úvahu...**



1. **Musím premýšľať a uvažovať.**



1. **Spracujem známe poznatky, vedomosti, zážitky a inšpirovať sa môžem aj známym citátom.**



1. **V úvahe však musím uviesť aj svoj vlastný názor na spracovanú problematiku.**
2. **OBSAH:**
	1. Všetky fakty, ktoré poznám, zhodnotím podľa svojho vlastného názoru, uvažujem nad témou, zamýšľam sa zo svojho pohľadu
	2. K zamýšľaniu sa snažím svojou prácou donútiť zamyslieť sa aj čitateľa (poslucháča)
	3. Nemusím dospieť k vyriešeniu problematiky, nechám to na čitateľa (poslucháča)
	4. Spracujem tému z pozitívneho aj z negatívneho hľadiska
	5. Používam aj emocionálne slová, môžem priamo osloviť aj čitateľa (poslucháča) – *„Pozri sa na problém...., Vidíš...?“*
3. **KOMPOZÍCIA:**
	1. Nadväznosť a logickosť
	2. Členenie – úvod, jadro, záver
	3. Úvod – môžu byť rečnícke otázky, jasne vysvetlím fakty a javy, môže tu byť citát, úryvok, časť z nejakej pesničky, aby som oslovil čitateľa hneď od začiatku
	4. Jadro – hodnotím fakty a zaujímam k nim svoj vlastný názor, píšem v 1.os.sg., môžem uviesť vlastný zážitok, spomienku, príbeh, ktorý som počul, každú novú myšienku píšem v novom odseku, môžem aj striedať 1.os.sg s 1.os.pl., používam slovné spojenia: *myslím si..., prikláňam sa k názoru, že..., zisťujem..., neviem k tomuto zaujať jednoznačný postoj..., spomínam si...., som presvedčený..., verím tom, že..., podľa mňa...*
	5. Záver - vyvodím záver, zhrniem svoje názory, ktoré si obhájim, nechám priestor na úvahu pre čitateľa (poslucháča), problém úplne neuzavriem, zopakujem najdôležitejšie fakty z úvodu a z jadra
	6. Najdôležitejšie je, aby som prinútil čitateľa premýšľať o tom, čo som napísal (povedal), vtedy je úvaha účinná
4. **JAZYK:**
	1. Používajú sa slovné druhy: podstatné mená, prídavné mená, príslovky, slovesá, citoslovcia, ukazovacie zámená
	2. Používam synonymá, aby sa neopakovali stále tie isté slová
	3. Citovo zafarbené slová
	4. Pozor na správny slovosled
	5. Rôzne druhy viet – oznamovacie, opytovacie, zvolacie
	6. Rečnícke otázky
5. **PRAVOPIS:**
	1. Pozor na pravopis a gramatické nedostatky!!!!!
6. **ŠTÝL:**
	1. Používam slová zo všetkých štýlov, môžem aj slang, hovorové...
	2. Aj odborné názvy, nie však veľmi veľa
	3. Umelecký štýl – účinné sú aj metafory, personifikácie, prirovnania
	4. Cudzie slová, neologizmy
	5. Citáty, výroky známych ľudí